Εσωκομματικές εκλογές ΣΥ.ΡΙΖ.Α. - Προοδευτική Συμμαχία 2023

Οι εσωκομματικές εκλογές του ΣΥ.ΡΙΖ.Α. - Προοδευτική Συμμαχία πραγματοποιήθηκαν στις 17 Σεπτεμβρίου 2023, στις οποίες συμμετείχαν πέντε υποψήφιοι.

Επειδή κανένας από τους υποψηφίους δεν κέρδισε την απαιτούμενη πλειοψηφία, διεξήχθησαν επαναληπτικές εκλογές στις 24 Σεπτεμβρίου, μεταξύ του Στέφανου Κασσελάκη και της Έφης Αχτσιόγλου.

Άλλοι υποψήφιοι ήταν ο Ευκλείδης Τσακαλώτος, ο Νίκος Παππάς και ο Στέφανος Τζουμάκας.

Πρόεδρος του κόμματος εκλέχτηκε ο Στέφανος Κασσελάκης με ποσοστό 55,98%.

Ιστορικό
Μετά τις εθνικές εκλογές του Μαΐου 2023, όπου ο ΣΥ.ΡΙΖ.Α. - Π.Σ. έλαβε το χαμηλότερο ποσοστό από τις εθνικές εκλογές του Μαΐου 2012, ο Αλέξης Τσίπρας δέχτηκε πιέσεις για να παραιτηθεί από την ηγεσία του κόμματος, αλλά παρέμεινε, αιτιολογώντας πως προέχει η εκλογική αναμέτρηση του Ιουνίου. Όμως, μετά τη νέα ήττα στις εκλογές της 25ης Ιουνίου, και την περαιτέρω πτώση στα εκλογικά ποσοστά, δήλωσε ότι θα θέσει τον εαυτό του στην κρίση των μελών του κόμματος. Τέσσερις ημέρες αργότερα, στις 29 Ιουνίου, ανακοίνωσε την παραίτησή του από την ηγεσία του κόμματος και την εκκίνηση των διαδικασιών για την εκλογή νέου προέδρου, στις οποίες δεν θα είναι υποψήφιος.

Τις αμέσως επόμενες ημέρες ανακοίνωσαν τις υποψηφιότητές τους η Έφη Αχτσιόγλου, ο Ευκλείδης Τσακαλώτος, ο Νίκος Παππάς, ο Στέφανος Τζουμάκας και ο Στέφανος Κασσελάκης.

Αρχικά, οι εσωκομματικές εκλογές επρόκειτο να πραγματοποιηθούν στις 10 Σεπτεμβρίου (με δεύτερο γύρο στις 17 Σεπτεμβρίου), αλλά μετατέθηκαν χρονικά λόγω των καταστροφικών πλημμυρών από την κακοκαιρία Ντάνιελ.

Στον πρώτο γύρο των εσωκομματικών εκλογών συμμετείχαν συνολικά 148.821 πολίτες και επικράτησαν ο Στέφανος Κασσελάκης και η Έφη Αχτσιόγλου, οι οποίοι αναμετρήθηκαν στον δεύτερο γύρο, στις 24 Σεπτεμβρίου. Πρόεδρος του κόμματος εξελέγη, με ποσοστό 55,98% ο Στέφανος Κασσελάκης, έναντι 44,02% της Έφης Αχτσιόγλου, ενώ η συμμετοχή στις εκλογές ήταν 134.420.

 Υποψηφιότητες 

ΥποψήφιοςΠολιτική εμπειρίαΑνακοίνωσηΈφη Αχτσιόγλου( ετών)136x136εσΒουλεύτρια Δυτικού Τομέα Αθηνών Άλλες θέσεις:12 Ιουλίου 2023Στέφανος Κασσελάκης( ετών)131x131pxΥποψήφιος Βουλευτής Επικρατείας29 Αυγούστου 2023Νίκος Παππάς( ετών)146x146εσΒουλευτής Β' Αθηνών Νοτίου Τομέα Άλλες θέσεις:15 Ιουλίου 2023Στέφανος Τζουμάκας(77 ετών)Βουλευτής του Ελληνικού Κοινοβουλίου Άλλες θέσεις:15 Ιουλίου 2023Ευκλείδης Τσακαλώτος( ετών)131x131pxΒουλευτής Β1' Βορείου Τομέα Αθηνών Άλλες θέσεις:14 Ιουλίου 2023

Δημοσκοπήσεις

Οι δημοσκοπήσεις δείχνουν δεδομένα που συγκεντρώθηκαν από εταιρείες δημοσκοπήσεων, μεταξύ των ψηφοφόρων/υποστηρικτών του ΣΥΡΙΖΑ-ΠΣ και παρουσιάζονται από την πιο πρόσφατη στην πιο παλιά.

 Πρώτος γύρος 
ΠηγήΗμ/νία Αχτσιόγλου Κασσελάκης Παππάς Πολάκης Τζουμάκας Τσακαλώτος ΦάμελλοςΔΓ/ΔΑ/ΆλλοMetron Analysis14 Σεπτ31,0039,003,00 -3,0013,00 -Real Polls 12 Σεπτ34,90 43,65 10,15 - 0,90 10,40 - -Good Affairs 31 Ιουλ 43,00 - 7,00 14,00 3,00 13,00 7,00 14,00 Metron Analysis 24 Ιουλ 62,00 - 11,00 - 13,00 15,00 - 8,00

 Δεύτερος γύρος 
ΠηγήΗμ/νία Αχτσιόγλου ΚασσελάκηςΔΓ/ΔΑ/ΆλλοΣημείωσηMetron Analysis14 Σεπτ48,9147,833,26Τα ποσοστά των υποψηφίων και των απαντήσεων «δεν ξέρω/δεν απαντώ»

προκύπτουν με αναγωγή, αφαιρώντας αυτούς που απάντησαν ότι δεν θα ψηφίσουν κανέναν

Αποτελέσματα

Αποτελέσματα της εκλογής ηγεσίας του ΣΥΡΙΖΑ-ΠΣ του Σεπτεμβρίου 2023ΥποψήφιοςΨήφοι 1ου γύρου%Ψήφοι 2ου γύρου%Στέφανος Κασσελάκης66.15644,9174.28555,98Έφη Αχτσιόγλου 53.29236,1858.425 44,02Ευκλείδης Τσακαλώτος13.1568,93Νίκος Παππάς12.787 8,68Στέφανος Τζουμάκας1.917 1,30147.82199.32132.71098.7312200.826540.492930.1910560.78148.821 100134.420 100Πηγή: Ά γύρος: Η ΚΑΘΗΜΕΡΙΝΗ, Β γύρος: iefimerida.gr

Παραπομπές

Κατηγορία:Συνασπισμός Ριζοσπαστικής Αριστεράς
Συριζα 2023